קארלה גוג'ינו

קארלה גוג'ינו (באנגלית: Carla Gugino; נולדה ב-29 באוגוסט 1971) היא שחקנית אמריקאית. ידועה בעיקר מתפקידיה בסרט "השומרים", בסרט "עיר החטאים", בסדרת הטלוויזיה "הפמליה", וגילום התפקיד אינגריד קורטז בסרטי "ספיי קידס". היא זוכת פרס פסטיבל קאפרי  לשנת 2007.

ביוגרפיה
קארלה גוג'ינו נולדה בסרסוטה, פלורידה. אביה אורתודנט. הוריה נפרדו כשהייתה בת שנתיים, והיא העבירה את ילדותה בין פלורידה לקליפורניה. בראיון תיארה את ילדותה: "גרתי באוהל אינדיאני בצפון קליפורניה, ובוואן בעיירה ביג סור. עם אבא שלי גרתי בבית יפהפה עם בריכת שחייה ומגרש טניס והיינו טסים לאירופה בקיץ. אז אני מרגישה כאילו היו לי שתי ילדויות". בנערותה עבדה כדוגמנית, והלכה לסדנאות משחק בעצתה של דודתה, המנחה של "עשינו עסק". שוחררה מהאפוטרופסות של הוריה בתמיכתם כשהייתה בת 16.

קריירה
קריירת המשחק של גוג'ינו מסוף שנות השמונים עד אמצע שנות התשעים כוללת הופעות בסדרות הצלצול הגואל, אלף, דוגי האוזר, מי הבוס? ושנות הקסם.

כיכבה בסרט הקומדיה הרומנטית "Son in Law" (1993), והופיעה בווידאו קליפ של להקת בון ג'ובי לשיר "Always" (1994).

ב-1996, גוג'ינו גילמה את אשלי בסדרה ספין סיטי, ושנה לאחר מכן הופיעה בסרט "Lovelife". ב-1998 כיכבה בסרטו של בריאן דה פלמה, עיני נחש, והופיעה בסרט "Judas Kiss" שאותו גם הפיקה. שיחקה את הדמות ד"ר ג'ינה סימון בעונה האחרונה של הסדרה "שיקגו הופ" (1999-2000).

ב-2001 גילמה את אם המשפחה אינגריד קורטז בסרט הראשון בסדרת סרטי "ספיי קידס" מאת הבמאי רוברט רודריגז (היא הופיעה בשני הסרטים הבאים בסדרה ב-2002 ו-2003). באותה שנה שיחקה בסרטו של ג'ט לי "האחד".

שיחקה בשתי סדרות טלוויזיה קצרות ימים: בסדרת הפשע "קארן סיסקו" (2003) לצד רוברט פורסטר ושודרה ב־ABC ובסדרת המדע הבדיוני "על הסף" (2005) ששודרה ב־CBS. ב-2005 הופיעה בתור לוסיל בעיבוד הקולנועי לספרו של פרנק מילר "עיר החטאים". שנה לאחר מכן הופיעה בסרט "לילה מוטרף במוזיאון".

הופיעה בהצגת התיאטרון "After the Fall". ב-2006 הופיעה בהצגת האוף ברודוויי מאת טנסי ויליאמס "פתאום, בקיץ האחרון".

שיחקה את אמנדה, סוכנתו של וינסנט צ'ייס, בסדרת הכבלים "הפמליה" ושיחקה את התפקיד הנשי הראשי במותחן "רצח מוצדק".

כיכבה בתפקיד אבי בהצגה "Desire Under the Elms" מאת יוג'ין או'ניל בין ה-17 בינואר ל-17 בפברואר ב"תיאטרון גודמן" בשיקגו. צ'ארלס אישרווד מהניו יורק טיימס שיבח את הופעתה: "גברת גוג'ינו מציגה עומק ומגוון ביטוי ואני לא יכול לדמיין שום שחקנית אחרת שתעשה את הדמות בכזו אמינות. היא פשוט נהדרת". במהלך שלושת החודשים הראשונים של 2009, הופיעה בשלושה סרטים: במותחן "התאום", בעיבוד הקולנועי לספרו של אלן מור "השומרים" בו שיחקה את סאלי יופיטר ובסרט ההרפתקאות המחודש "המירוץ להר המכשפות" בו שיחקה לצד דוויין ג'ונסון. "נשים מסובכות".

ב-2011 שיחקה את ד"ר ורה גורצקי בסרט האקשן-פנטזיה "סאקר פאנץ'".

ב-2017 שיחקה בסרט ההרפתקאות "המקום בינינו". ב-2018 שיחקה בסדרה "מי מתגורר בבית היל". ב-2019 החל לככב בסדרת הפשע "ג'ט" בתפקיד דייזי "ג'ט" קוולסקי. ב-2020 שיחקה בסדרה "מי מתגורר באחוזת בליי".

 פילמוגרפיה 
שנהסרט / סדרהתפקידהערות1988מי הבוס?ג'ייןתפקיד אורחבוקר טוב גברת בליסקארן1989כנופיית בברלי-הילסצ'יקה ברנפלאלףלאורה1990-1989פלקון קרסטסידני סנט ג'יימס1990רוקסי מסובבת את העיררוקסי הצעירהחולם אמריקאיג'סיקהפריס ביולראן פייסון1991דוגי האוזרשרה ניומןשנות הקסםסנדי1992זינוק לאתמולמישל טמפלחוקי דייוויסקאתי1993כך הייתינורמהאדום חםולנטינהחתן בהפרעהרבקה וורנר1995נישואין נוסח מיאמילזלימעמד וממוןנאן סנט ג'ורג'מיני-סדרה1996משפחה במלחמהמליסההולכות על כל החופהויולט1998-1996ספין סיטיאשלי שפר1997חיי האהבהאיימי1998תשושהמג האריסעיני נחשג'וליה קוסטלו2000-1999שיקגו הופד"ר ג'ינה סימון2001ספיי קידסאינגריד קורטזמרכז העולםג'ריהמופע של ג'ימיאנניהאחדמייסי וולש2002ספיי קידס 2 אי החלומות האבודיםאינגריד קורטז2003הבלש המזמרבטי דארקספיי קידס 3 סוף המשחקאינגריד קורטז2004-2003קארן סיסקו (אנ')קארן סיסקותפקיד ראשי; 10 פרקים2005חיי המאמןקארלהעיר החטאיםלוסיל2006-2005על הסףד"ר מולי אן קאפרי2006הימור גורליורוניקהלילה מוטרף במוזיאוןרבקה האטמן2007המשקיףג'נטרייס: צייד הדמיםאיב2010-2007הפמליהאמנדה דניאלססדרת טלוויזיה 2008רצח מוצדקקארן קוראלי2009התאוםג'נט בלדוןהשומריםסאלי יופיטר / סליק ספקטרהמירוץ להר המכשפותד"ר אלכס פרידמןנשים מסובכותאלקטרה לוקסמקס האדירקתי ראש2010אלקטרה לוקסאלקטרה לוקסיום אחרי יוםרוביןמהיר יותרסיסרוקליפורניקיישןאביסדרת טלוויזיה 2011אני נמס איתךלאורהבחורה נכנסת לברפרנסיס דרייברסאקר פאנץ'ד"ר ורה גורסקימר פופר והפינגוויניםאמנדה פופרסילבסטר בניו יורקד"ר מוריסט2012מלון נוארהאנה קליקצדק פרטיקארן גודלסדרת טלוויזיה חיות פוליטיותסוזן ברגסדרת טלוויזיה הבחורה החדשהאמהסדרת טלוויזיה 2014התאמהליסה2015סן אנדראסאמהעל הקצהג'ו לארסון2016-2015עיירה ללא מוצאקייטסדרת טלוויזיה 2016זאביםג'ני קלרבלינג בלינגקטרינהרואדיזשליסדרת טלוויזיה 2017המקום בינינוקנדרההמשחקים של ג'רלדג'סי ברלינגייםנאשווילוירג'יניה וייטסדרת טלוויזיה 2018אליזבת הרווסטקליירמי מתגורר בבית הילאוליביה קרייןסדרת טלוויזיה 2019ג'טדייזי "ג'ט" קוולסקיתפקיד ראשי; 9 פרקים2020מצודקאת'י סקארג'ססדרת טלוויזיה 2021מילקשייק אבק שריפהמטילדה2022פנתרותאלבה פונטנהתפקיד ראשי; 8 פרקים2023נפילת בית אשרורנהמיני-סדרה

 מועמדת פרס בחירת מבקרי הטלוויזיה לשחקנית הטובה ביותר במיני סדרה או בסרט טלוויזיה (2024)2024אוריון והחושךאימו של אוריוןדיבובThe Girls on the Busגרייס גורדון גריןתפקיד ראשי; 10 פרקיםאבן, נייר ומספרייםהשוטרת ווישוקבסקידיבוב; פרק: "Birthday Police/Paper's Big Lie"החבר (אנ')אילייןליסה פרנקנשטייןג'נט2025ראשי המדינהאליזבת' קירקTBAWinthropהרפתקאותיו המתמשכות של קליף בות'

קישורים חיצוניים

 A Woman We Love: Carla Gugino באתר Esquire 
 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1971
קטגוריה:אמריקאים שנולדו ב-1971